# Chloe Cherry

Chloe Cherry (anglès: Elise Jones) (Lancaster, 23 d'agost de 1997) coneguda anteriorment com a Chloe Couture, és una actriu, ex-actriu porno i model estatunidenca. Va començar la seva carrera pornogràfica el 2015 amb Hussie Models i va aparèixer en més de 200 pel·lícules pornogràfiques. Va fer el seu debut com a actriu a la sèrie de televisió d'HBO Euphoria interpretant a Faye.

## Biografia

Cherry va néixer el 23 d'agost de 1997 a Lancaster, Pennsilvània, on també es va criar, i va descriure la seva educació com "molt conservadora i avorrida". A l'escola secundària, va treballar en l'anuari de la seva escola, llegia els anuncis matiners i va dirigir breument una banda.
El 2015, una setmana després de complir 18 anys, es va traslladar de Lancaster a Miami per convertir-se en una actriu pornogràfica amateur, amb el nom artístic de Chloe Couture. Va signar amb l'agència de modelatge pornogràfic Hussie Models, on va estar representada per Riley Reynolds, abans de traslladar-se a Los Angeles i signar amb Spiegler Girls. El 2017, va canviar el seu nom artístic de Chloe Couture a Chloe Cherry a causa de la confusió entre ella i una altra Chloe Couture. El 2019, havia protagonitzat més de 200 pel·lícules pornogràfiques i es va fer popular a la pàgina pornogràfica Pornhub. Al principi de la pandèmia de la COVID-19, va començar a utilitzar principalment OnlyFans per vendre contingut pornogràfic.
El 2022, Cherry va fer el seu debut com a actriu a la segona temporada de la sèrie d'HBO Euphoria amb el paper recurrent de Faye, una prostituta drogodependent. Abans d'aparèixer al programa, Cherry va fer una paròdia pornogràfica d'Euphoria, en la qual interpretava a Jules, amb la seva companya actriu porno Jenna Foxx.
El creador i director d'Euphoria, Sam Levinson, va enviar més tard a Cherry un correu electrònic demanant-li una audició per al paper d'Ami, una stripper i addicta a les drogues, després de convertir-se en fan seva a Instagram pel seu sentit de l'humor. Després de dues audicions virtuals, Cherry va audicionar en persona per a Levinson a Los Angeles i se li va donar el paper de Faye. Cherry va ser mencionada per la crítica com un dels descobriments de la segona temporada.
El gener de 2022, Cherry va signar un contracte amb l'agència de models britànica Anti-Agency London. Va debutar a la pista el febrer de 2022, modelant per a LaQuan Smith durant la Setmana de la Moda de Nova York. El març de 2022, va anunciar que havia acabat amb la indústria del porno. Protagonitzarà la pel·lícula dramàtica de ciència-ficció www.RachelOrmont.com, escrita i dirigida per Peter Vack, i la pel·lícula de comèdia dramàtica Tuna Melt, escrita i dirigida per Eddie Huang.

## Referències

* 1 2 «Chloe Cherry Is Euphoria’s Sweetest New It-Girl» (en anglès). Interview, 24-01-2022. [Consulta: 1r març 2022].
* ↑ Shannon Wu, Ashley. «Chloe Cherry Was Not Cast in Euphoria Because of Her Porn Parody» (en anglès). Vulture, 20-02-2022. [Consulta: 1r març 2022].
* 1 2 «The Faye Supremacy: How Chloe Cherry Became the It Girl of HBO's 'Euphoria'» (en anglès). Xbiz, 18-02-2022.
* ↑ «Chloe Couture Rebrands as Chloe Cherry» (en anglès). Xbiz, 21-03-2017.
* ↑ «My Media Diet: Chloe Cherry, the actress pumping fresh blood into Euphoria» (en anglès). The Face, 01-02-2022.
* 1 2 «The Rise of Chloe Cherry, the Porn Star Stealing Scenes on ‘Euphoria’» (en anglès). The Daily Beast.
* 1 2 «How Chloe Cherry Went From Porn Star To 'Euphoria' Scene-Stealer» (en anglès). Nylon.
* ↑ «5 Things To Know About Chloe Cherry, Faye in 'Euphoria' Season 2».
* ↑ «Julia Fox & Chloe Cherry Walked LaQuan Smith's Fall 2022 Show» (en anglès). Nylon, 15-02-2022. [Consulta: 2 març 2022].
* ↑ «Chloe Cherry says being a porn star cost her friends». CNN.
* ↑ Chapman, Wilson. «Dasha Nekrasova, Chloe Cherry, Betsey Brown Cast in 'www.RachelOrmont.com' From Director Peter Vack (EXCLUSIVE)». Variety, 28-07-2022. [Consulta: 18 agost 2022].
* ↑ Grobar, Matt. «SZA And 'Euphoria' Breakout Chloe Cherry Board Eddie Huang Dramedy 'Tuna Melt' From Scooter Braun's SB Projects, Ryder Picture Company». Deadline, 15-08-2022. [Consulta: 18 agost 2022].